**Hlib Lonchyna**, nado como **Borys Sviatoslav Lonchyna** o 23 de febreiro de 1954 en Steubenville (Estados Unidos), é un eclesiástico católico ucraíno, monxe estudita e, dende 2011, bispo da Sagrada Familia de Londres.

Traxectoria
-----------

Hlib Lonchyna naceu o 23 de febreiro de 1954 nunha familia de ascendencia ucraína en Steubenville, no territorio da eparquía ucraína de Parma.

En 1975 entrou no mosteiro dos estuditas de Grottaferrata, e o 19 de decembro de 1976 fixo a profesión solemne como monxe estudita. Posteriormente, o 3 de xullo de 1977 foi ordenado sacerdote dos estuditas polo arcebispo maior de Lviv Yosyf Slipyi.

Licenciouse en Teoloxía bíblica pola Pontificia Universidade Urbaniana en 1979, e posteriormente exerceu o seu ministerio na parroquia de San Nicolao de Passaic (Nova Jersey). En 1994 trasladouse a Ucraína, onde foi director espiritual do seminario maior de Lviv. Posteriormente continuou os seus estudos, doutourándose en Teoloxía litúrxica poloa Pontificio Instituto Oriental en 2001.

O 11 de xaneiro de 2002 foi nomeado bispo auxiliar de Lviv e bispo titular de Bareta. Recibiu a consagración episcopal o 27 de febreiro, de mans do arcebispo maior Liubomyr Huzar, e tivo como principais co-consagrantes ao arcebispo de Filadelfia Stefan Soroka e ao bispo de Sambir-Drohobych Yulian Voronovskyi.

O 14 de xaneiro de 2003 foi nomeado visitador apostólico para os greco-católicos ucraínos de Italia, e procurador do arcebispo maior ante a Santa Sé. O 4 de marzo de 2004 foi nomeado tamén visitador apostólico para España e Irlanda.

O 6 de decembro de 2004 foi nomeado bispo auxiliar de Kíiv, ao trasladarse a esta cidade a sé arquiepiscopal maior.

En xaneiro de 2009, foi nomeado Dionisio Lachovicz como visitador apostólico para España e Italia, mais Lonchyna seguiu a ser visitador apostólico para Irlanda.

O 2 de xuño de 2009 foi nomeado administrador apostólico do exarcado apostólico de Gran Bretaña, e o 14 de xuño de 2011 exarca apostólico. Coa elevación da sé ao rango de eparquía, pasou a ter o título de bispo da Sagrada Familia de Londres.

Logo do pasamento de Aliaksandr Nadsan o 15 de abril de 2015 os fieis greco-católicos bielorrusos no Reino Unido pasaron a depender da eparquía da Sagrada Familia de Londres.

Notas
-----

1. 1 2 3 4  *Annuario pontificio per l'anno 2009* (en italiano). 2008. p. 862.
2. 1 2 3 4 5 6 7  Larsen, Chris (2016). *Catholic Bishops of Great Britain: A Reference to Roman Catholic Bishops from 1850 to 2015* (en inglés). Sacristy Press. p. 49. ISBN 9781910519257.

| Dignidades da Igrexa católica |
| --- |
| Predecesor:**(primeiro)** |  **Visitador apostólico para os grecocatólicos ucraínos en Italia** 2003 - 2009 | Sucesor:**Dionisio Lachovicz** |
| Predecesor:**(primeiro)** |  **Visitador apostólico para os grecocatólicos ucraínos en Irlanda** 2004 - actualidade | Sucesor:**(no cargo)** |
| Predecesor:**(primeiro)** |  **Visitador apostólico para os grecocatólicos ucraínos en España** 2004 - 2009 | Sucesor:**Dionisio Lachovicz** |
| Predecesor:**Paul Chomnycky** |  **Exarca apostólico de Gran Bretaña** 2011 - 2013(administrador apostólico dende 2009) | Sucesor:**(elevación da sé)** |
| Predecesor:**(elevación da sé)** |  **Bispo da Sagrada Familia de Londres** 2013 - 2019 | Sucesor:**Kenneth Nowakowski** |


|  |  |
| --- | --- |
| Control de autoridades | 
* Wd: Q546514
* WorldCat
* VIAF: 260148996135259752727
* Catholic-Hierarchy: lonchyna
* LCCN: n2017013723

 |